Foru Asturies

Foru Asturies (FORU) (oficialmente Foro Asturias (FORO) en castellanu) ye un partíu rexonalista asturianu de centrodrecha. El so primer presidente foi Francisco Álvarez Cascos.

 Historia 
Fundóse'l 18 de xineru de 2011 como una dixebra del Partíu Popular del Principáu d'Asturies. L'exministru Francisco Álvarez Cascos foi la figura impulsora d'esta iniciativa, en rempuesta a la imposibilidá de presentase como candidatu del Partíu Popular nes eleiciones autonómiques d'Asturies de 2011.

Nes eleiciones autonómiques d'Asturies de 2011 el partíu ganó en númberu d'escaños, polo que Francisco Álvarez Cascos pudo establecer un gobiernu en minoría, pero tuvo que convocar eleiciones anticipaes pa 2012, perdiendo'l gobiernu. Nel añu 2015, Francisco Álvarez Cascos anuncia la so dimisión como presidente de la formación, siendo Cristina Coto la socesora d'esti hasta xunu 2018, cuando dexa'l partíu por una desautorización d'Álvarez Cascos.Cristina Coto dimite como presidenta y portavoz de Foro: «Llegó el momento de decir basta»

https://www.elcomercio.es/politica/cristina-coto-dimite-presidenta-foro-asturias-20180615122117-nt.html Foru llogró 3 escaños nel Parllamentu asturianu baxo la presidencia de Coto, pasando de 12 a 3 escaños.

El 29 de setiembre de 2018 Foru Asturies escueye a Carmen Moriyón como socesora de Cristina Coto, convirtiéndose na III presidenta d'esta formación.Carmen Moriyón, nueva presidenta de Foru

https://www.rtpa.es/asturias-ast-amp:Carmen-Moriyon,-nueva-presidenta-de-Foro-_111538215079.html Nesi mesmu día, Adrián Pumares, quien fuera conceyal d'esti partíu en Noreña, ye escoyíu secretariu xeneral de Foru. Esti presentóse a les eleiciones a la Xunta Xeneral del Principáu d'Asturies de 2012, algamando namái que 2 escaños. Foron escoyíos como parllamentarios, Adrián Pumares y Pedro Leal, esti últimu yera'l númberu 3 de la llista, pero algamó l'escañu tres la renuncia de Moriyón a ser parllamentaria tres los malos resultaos eleutorales. 

Foru Asturies tuvo representación propia en 2011 con Enrique Álvarez Sostres nel Congresu de los Diputaos hasta 2015, cuando Foru decide dir en coalición col PP a les eleiciones xenerales d'España de 2015, llogrando representación con Isidro Martínez Oblanca. Tamién llograron representación nes eleiciones xenerales de 2016, hasta que nes eleiciones xenerales d'abril de 2019, en coalición col Partíu Popular, perdió l'escañu. La Comisión Direutiva de Foru Asturies aldericó sobre si dir de nuevu a la repetición eleutoral del 10 de payares, Carmen Moriyón s'opuso col sofitu de 14 de persones, mientres que Francisco Álvarez Cascos, siendo vicepresidente d'esti partíu, votó a favor col sofitu de 19 persones. Finalmente Foru Asturies repitió la coalición col PP pa dir les eleiciones xenerales d'España de payares de 2019, recuperando l'escañu d'Isidro Martínez Oblanca.

En payares de 2019 Carmen Moriyón noma a Xicu Xabel Díaz, José Suárez Arias-Cachero y Guzmán Fernández como miembros de la Comisión Direutiva.Moriyón se rodea de dirigentes partidarios de la oficialidad en la ejecutiva de Foro

https://www.elcomercio.es/politica/moriyon-rodea-dirigentes-partidarios-oficialidad-foro-20191112150028-nt.html Dellos miembros de la direutiva entendieron estos nomamientos como un intentu de camudar la llinia ideolóxica de Foru, acusando a Moriyón de facer un chisgo a la FSA p'aprobar los presupuestos autonómicos y la declaración d'oficialidá del asturianu. Esto entamó una guerra dientro'l partíu ente la exalcaldesa de Xixón y l'exministru de fomentu, Francisco Álvarez Cascos. Finalmente'l 16 de payares de 2019 Álvarez Cascos espubliza un comunicáu anunciando la so renuncia al cargu de vicepresidente de Foru Asturies.Álvarez-Cascos dimite como vicepresidente de Foro Asturias tras las disputas internas

https://www.elconfidencial.com/espana/2019-11-16/alvarez-cascos-dimite-vicepresidente-foro-asturias_2339924/Guerra abierta en Foro: Cascos dimite como vicepresidente y atiza a Moriyón

https://www.lavozdeasturias.es/noticia/asturias/2019/11/16/guerra-abierta-foro-cascos-dimite-vicepresidente-atiza-moriyon/00031573899105975435881.htm

 Resultaos eleutorales 

 Xunta Xeneral del Principáu d'Asturies 
+AñuVotosResultaos eleutoralesEscaños+/-Candidatu2011178.031 +16Francisco Álvarez Cascos2012124.518 -4Francisco Álvarez Cascos201544.480 -9Cristina Coto201934.388 -1Carmen Moriyón

 Congresu de los Diputaos 
+AñuVotosEscaños+/-Candidatu/a201192.828+1Enrique Álvarez Sostres2015
(En coalición col PP)187.568Isidro Martínez Oblanca2016
(En coalición col PP)209.632Isidro Martínez Oblanca2019 (Abril)
(En coalición col PP)112.180-1Isidro Martínez Oblanca2019 (Payares)
(En coalición col PP)128.698+1Isidro Martínez Oblanca

 Senáu 
+AñuVotosEscaños+/-Candidatu/a201188.950Miguel Ángel Conde León2015171.727+1Rosa Domínguez de Posada2016198.473Rosa Domínguez de Posada2019 (abril)104.893-1Camino Gutiérrez Gutiérrez2019 (payares)Camino Gutiérrez Gutiérrez

 Referencies 

 Enllaces esternos 

*